Suomessa ei ole rasismia, mutta on huutavaa epäoikeudenmukaisuutta kantaväestöä kohtaan. Kaikki suomalaiset eivät osaa ilmaista itseään ja ajatuksiaan hyvällä kirjakielellä tai tyylikkäästi mieltään osoittamalla. Jotkut käyttävät sanoja, jotka voisi jättää sanomatta.

Suomalaisilla ei ole mitään vastaan afgaaneja, irakilaisia ja somaleja, jotka omassa kotimaassaan ahkeroivat oman maansa eteen – samalla tavalla kuin suomalaiset Suomessa. Eikä suomalaisilla ole heitä vastaan mitään ihmisinä. Mutta suomalaisten enemmistö vastustaa nuorten miesten tuloa Suomeen elämään suomalaisten kustannuksella – jopa koko elämänsä ajaksi. Suomalaiset pitävät vääränä, että nuoret miehet jättävät omat perheensä kotimaahansa. Suomalaiset pitävät epäoikeudenmukaisena, että tänne tulleet saavat ilmaisen asunnon radan varrelta pääkaupunkiseudulta. Suomalaiset noudattavat Suomen lakeja ja viranomaisten päätöksiä, siksi he karsastavat laittomasti maassa olevia, jotka vaativat (mm. Helsingissä rautatientorin mielenosoituksessa) Suomen lakien rikkomista oman etunsa ajamiseksi. Suomalaisten on vaikeaa hyväksyä sitä, että suomalaisten sosiaaliturvaa ja palveluja heikennetään, jotta nuoret ulkomailta tulleet seikkailijat ohittaisivat suomalaiset asuntojonoissa ja terveyspalveluissa.

EU-alueella tehdyn tutkimuksen mukaan 55 % enemmistö ei halua enää maahanmuuttoa muslimimaista. Vain 20 % vähemmistö sietää (tuskin haluaa) nykymenon jatkumisen. Suomen tuhoa haluavat jäisivät helposti alakynteen, jos Suomeen saataisiin maahanmuuttoa tyylikkäästi kritisoiva kansanliike ja sille karismaattinen johtaja. (En tarkoita vaalitulosta, vaan kansalaismielipidettä. Suunnanmuutos on nopea mm. naapurimaassamme Ruotsissa.)

Suomen tuhoa ajavilla ei ole mitään järkiperusteluja agendalleen. He tietävät sen ja siksi tuhoajat haluavat sulkea maahanmuuttokriittisten suut yhteiskunnallisella väkivallalla. On syntynyt käsite vihapuheesta, joksi katsotaan kaikki ilmaisut ja kritiikki, joissa ollaan eri mieltä Suomen tuhoa ajavien toimia vastaan.

Suomen tuhoa? Mistä muustakaan on kyse. Hyvät ihmiset eivät tiedosta tuhoavansa Suomen, eivätkä he tee sitä tahallaan, mutta heidän toimenpiteensä johtavat Suomena tunnetun nykymuotoisen yhteiskunnan tuhoon yhden ihmisiän aikana vuoteen 2100 mennessä (muutos on suuri jo 2050).

Ministeri Petteri Orpon mielestä turvapaikanhakijoiden motiivien epäily on rasismia. Oikeuslaitoksen mielestä hieman tarkasta ilmaisusta poikkeava lause terroristeista on tuomittavaa vihapuhetta. Suomessa suuri joukko poliisivoimista etsii internetistä suomalaisten huonoja kirjoituksia maahanmuutosta. Samaan aikaan yhä suurempi osuus väkivalta- ja omaisuusrikoksista jää selvittämättä.

Nimettömien pieni joukko ilmiantaa Facebookissa kirjoituksia tavoitteenaan poistaa heidän aatemaailmaansa sopimattomat kokonaan Facebookista. Nyt on minun vuoroni. Kourallinen ikäviä ihmisiä poistaa minut länsimaisten ihmisten joukosta ja estää yli 4000 FB-kaverini ja seuraajani lukevan mielipiteitäni.

Väestöräjähdys tuhoaa kaikki auttamisen mahdollisuudet

Suomessa osoitetaan mieltä jokaisen kielteisen turvapaikkapäätöksen saaneen puolesta. Intoa on enemmän kuin ymmärrystä. Suomessa ei ole mitään tahoa, joka selvittäisi mihin hakijamäärät johtavat 10, saatikka 30 vuoden kuluessa. Suomalaiset elävät kuin jokainen tulija olisi rikkaus, josta pitää taistella muiden EU-valtioiden kanssa kuin Amerikan kultaryntäyksen aikaan. Siksi Suomi hakee eritrealaisetkin ensimmäisenä lentokoneella, etteivät muut ehdi.

Maapallon kehitysmaiden väestöräjähdys tulee räjähdysmäisesti heikentämään Euroopan asemaa. Tähän asti on nähty vasta alkua. Vielä kerran yritän vääntää rautalangasta ja tehdä selkoa siitä, mikä ero on miljoonalla ja miljardilla.

Väestöräjähdyksen takia mitään muutosta parempaan ei ole nähtävissä. Sodat ja uskonlahkojen väliset taistot siitä, kenellä on eniten oikea islamin tulkinta, tulevat jatkumaan ja sen myötä sadat miljoonat ihmiset pyrkivät Eurooppaan. Maapallon resurssit ehtyvät. Uutena sotien syynä tulee olemaan taistelu vedestä. Monet eläimet, kalat ja kasvit tulevat kuolemaan sukupuuttoon. Jos Eurooppa todella haluaisi auttaa Afrikkaa ja Aasian muslimivaltioita, se keskittäisi kaiken avun väestön kasvun ehkäisemiseen. Keinoja olisi, mutta asiasta ei saa edes puhua.

Elon laskuoppia hyville ihmisille. Luvuissa ei ole huomioitu siirtolaisuuden eikä invaasioiden vaikutusta.

Vuonna 1960 suuri osa Afrikan siirtomaista sai itsenäisyyden. Koko Afrikassa oli tuolloin alle 300 miljoonaa asukasta. - Nyt Afrikassa on 1,2 miljardia ihmistä. Vuonna 2100 Afrikassa tulee ennusteiden mukaan olemaan 4,4 miljardia ihmistä. - Suomessa oli vuonna 1960 4,4 miljoonaa ihmistä, nyt 5,5 miljoonaa, joista ulkomaalaisia 0,3 miljoonaa.

- Suomeen tulee väkeä erityisesti Afganistanista, Irakista ja Somaliasta. Näiden maiden väkiluku tulee kasvamaan yhden ihmisiän aikana 3,3 kertaiseksi nykyisestä. Ihmisikä tarkoittaa tässä, että Suomeen on jo syntynyt lapsia, jotka tulevat elämään vuonna 2100. - Euroopan Unionissa on puoli miljardia asukasta. Afrikasta ja Lähi-Idän muslimimaista voi tämän vuosisadan aikana tulla Eurooppaan miljardi ihmistä. Se tarkoittaisi Suomenkin väkiluvun kasvua kolminkertaiseksi - Afrikan ja Aasian ero yhtä suurissa väkimäärissä on, että Aasiasta ei tule turvapaikan hakijoita muslimimaiden ulkopuolelta pieniä poikkeuksia lukuunottamatta. Kiina on saanut väestönkasvun hallintaan, Intia ei ole saanut.

Suurimmalla osalla eurooppalaisista päättäjistä ei ole mittakaavan tajua. Vuonna 2015 Eurooppaan tuli 1,3 miljoonaa ulkomaalaista Välimeren yli. 10 vuodessa se tarkoittaa 13 miljoonaa ja sadassa vuodessa 130 miljoonaa. Jos rajat avataan kokonaan, on määrä helposti 500 miljoonaa, jopa miljardi kun huomioidaan vielä suuri syntyvyys.

Suomessa on tahoja, jotka ovat huolissaan ilmastonmuutoksesta. Nämä samat ihmiset eivät hahmota, että väestöräjähdys on suurin syy ilmastomuutokseen siltä osin kuin se johtuu ihmisestä. Vielä pahemmaksi ilmastomuutos tulee, jos kymmeniä miljoonia ihmisiä siirretään lämpimistä maista kylmään Pohjolaan.

Joillakin ihmisillä Suomessa on naiivi käsitys siitä, että kaikki ihmiset ovat samanarvoisia ja siksi kaikille maailman ihmisille on taattava suomalainen elintaso, mieluummin vielä Suomessa. Osa ihmisistä haluaa, ettei ketään palautettaisi kotimaahansa, ei edes pahimpia ISIS-tappajia. Kukin valtio luo omanlaisensa elämisen edellytykset omille kansalaisilleen. Jokaisen maan omanlaisuus perustuu luonnonoloihin, perinteisiin ja uskontoon.

Maahanmuuttokritiikkini perusteet

Suomessa ei ole tarvetta työvoimaan, jonka taustalla on eläminen meitä paljon kehittymättömämmissä maissa. Sieltä tulevilla ei ole osaamista, eikä ammattitaitoa, joilla Suomessa voi työllistyä. Monilta tulijoilta puuttuu peruskoulutus ja he ovat luku- ja kirjoitustaidottomia. Heidän kulttuurinsa poikkeaa liikaa suomalaisuudesta. Heitä olisi tarvittu 1950-luvun Suomessa, ei enää. Heidän enemmistönsä ei tule pärjäämään 2020-luvun tietoyhteiskunnassa Suomessa. Jokainen heistä on arvokas omassa maassaan, jossa heitä tarvitaan maansa rakentamiseen hyvinvointiyhteiskunnaksi.

Maahanmuuttajien työllistäminen pienipalkkaisiin töihin on rasismia, ihmisarvoa loukkaavaa.

Kun kirjoitan ”hyviä” ihmisiä raivostuttavia kirjoituksia maahanmuutosta, ovat perusteeni:

1. Jo nyt Suomessa elää lapsia, jotka tulevat näkemään Suomen, jossa kantaväestö on vähemmistönä omassa maassaan.

Sellaisessa Suomessa tulee olemaan paljon sitä mitä Afganistanissa, Irakissa, Somaliassa ja Syyriassa on tänään. En halua, että tulevat sukupolvet joutuvat elämään Suomessa, jossa Euroopalle vieras hallinnollinen järjestelmä pitää valtaa.

2. Suomen talous ei kestä humanitääristä maahanmuuttoa

Meillä on omasta takaa puolen miljoonan ihmisen työttömyys ja eläkkeelle siirtyvän väestön suuri määrä heikentää kansantalouttamme lähivuosikymmeninä merkittävästi. Mm. eläkejärjestelmämme tulee romahtamaan.

Humanitäärisen maahanmuuton aiheuttamat kustannukset ovat jo ylittäneet kolme miljardia euroa vuodessa. Velkaa otetaan sekä valtiolle että kuntiin maahanmuuttajien elättämiseksi. Osa velasta ei näy julkisissa tilastoissa. Esimerkiksi pääkaupunkiseudulla asunnot rakennetaan 30-40 vuoden velkana, jonka ottavat asunto- ja kiinteistöyhtiön kaupunkien takaamina. Velat maksetaan verotuloista asumistukena ja harkinnanvaraisena toimeentulotukena. Suuri osa asukkaista eivät itse maksa mitään.

Suomen kansantalouden elpyminen on pienellä uralla. 1 % BKT:n kasvu ei tunnu missään, mutta kun se suurelta osin tulee baltialaisten ja puolalaisten velaksi maahanmuuttajille rakentamista asunnoista, olisi sekin kasvu saanut jäädä tulematta.

Valtion velka on kaksinkertaistunut 10 vuodessa 103 miljardiin euroon. Yli puolet nykyisestä velan kasvusta johtuu maahanmuuton aiheuttamista menoista.

3. Maahanmuuttajien työttömyys on ja tulee olemaan järkyttävän suuri

Suomesta lähtee vuosittain kymmenisen tuhatta koulutettua nuorta ulkomaille töihin. Tilalle tulevat luku- ja kirjoitustaidottomat maahanmuuttajat eivät tätä vajausta mitenkään pysty paikkaamaan.

Suomessa työttömyys ei tule merkittävästi hellittämään. Tehdastyöpaikoista on jo poistunut 100.000 ja lisää työpaikkoja vähentää digitalisaatio, automaatio ja globalisaatio. Kouluttamattoman väen työpaikkoja on jäljellä hyvin vähän. Taistelu jäljelle jäävistä työpaikoista tulee olemaan kovaa.

Tehtyjen tutkimusten mukaan irakilaisista ja somaleista yli puolet on työttömänä vielä 15 vuoden Suomessa olon jälkeen. Työllisistä suuri osa on eri tavalla verovaroin tukityöllistettyjä. Nämä ihmiset työllistyisivät omassa maassaan paljon paremmin.

4. Naisten aseman heikentyminen

Muslimikulttuureissa naisen asema on heikko. Jonain päivänä suomalaiset ovat vähemmistönä omassa maassaan ja sen jälkeen Suomessa naisen asema tulee olemaan surkea tähän päivään verrattuna. On riskialtista uskotella, että Suomeen tulevat vain sukupuolien tasa-arvoa kunnioittavia miehiä ja että kaikki sharia-lain mukaan elävät miehet jäisivät kotimaahansa.

5. Koulutuksen romahtaminen

Mitä enemmän koululuokissa ja oppilaitoksissa on huonosti suomen kieltä osaavia ja suomalaista yhteiskuntaa ymmärtämättömiä oppilaita, sitä vaikeampaa Suomen on säilyttää hyvä koulutus. Kouluissa on liian paljon eritasoisia oppilaita, joiden tukeminen heikentää suomalaislasten oppimista. PISA-tulokset ovat jo nyt heikentyneet.

6. Suomalaisen luottamusyhteiskunnan romahdus

Humanitäärinen maahanmuutto perustuu hyvin paljon rikoksiin ja valheisiin. Maahanmuutto jo alkaa rikollisjärjestöjen kuljetuksilla Eurooppaan. Tänne tulevat hävittävät passinsa ja matkustusasiakirjansa ennen Suomeen tuloa. Se mahdollistaa iän ja taustan valehtelun. Valehtelu mahdollistaa, että Suomeen tulee myös ISIS-joukkoihin kuuluvia tappajia. Viime vuonna vain neljännes päätöksen saaneista sai turvapaikan. Loput eivät Suomen lain ja kansainvälisten sopimusten mukaan olleet oikeutettuja turvapaikkaan – he olivat tulleet Suomeen väärin perustein. (On hullua väittää, että jokaisella on oikeus hakea turvapaikkaa. Tarkoittaako tämä myös sitä, että vasemmistoliiton puheenjohtaja, kansanedustaja Li Andersson voisi hakea turvapaikkaa esimerkiksi Venäjältä. Tällaista luikuriturvaa Suomesta ovat hakeneet mm. albanialaiset).

Luottamus on tärkeä kansakunnan voima. Se lisää rehellisyyttä, veronmaksuhalukkuutta ja heikompiosaisten auttamista. Se tehostaa ja lisää yritystoimintaa ja siten kasvattaa kansakunnan resursseja. Luottamuksen puute johtaa sotiin, väkivaltaan, huijaamiseen ja toisten hyväksikäyttöön.

7. Rikollisuus ja oikeuslaitoksen ylikuormitus

Näitä ei jaksa ruotia. Helsingin Sanomat: 27.1.2017. Ulkomaan kansalaisten tekemiksi epäiltyjen raiskausrikosten määrä kasvoi yli 40 prosenttia.

8. Maahanmuuttajien mukana tulevien sairauksien ja tautien leviäminen sekä hoitokustannusten merkittävä kasvu

Maahanmuuttajien myötä palaavat jo voitetuiksi luullut sairaudet, kuten tuberkuloosi. Suomen viimeisten 10 vuoden uusista HIV-tapauksista yli puolet on ulkomaalaisten kantamia.

Mitä hyötyä on humanitäärisestä maahanmuutosta?

Jokaisen maahanmuuttoa kannattavan tulisi pohtia, mitä hyötyä humanitäärisestä maahanmuutosta on, vaikkei haitoista välittäisikään. Silmät saattaisivat avautua. Toki voidaan ajatella, ettei mitään hyötyä tarvitse olla, koska meidän tehtävänämme on auttaa. Auttaa, miksi? Kaikista maailman maista tulevia, myös öljyrikkaasta Irakista, luonnonvaroiltaan rikkaista Afganistanista ja Somaliasta, luonnonvaroiltaan superrikkaasta Venäjältä? Todellakin, miksi.

Osa humanitäärisistä maahanmuuttajista Suomessa on töissä. Osa heistä on töissä, joita ei tarvittaisi lainkaan, jos muuttoa ei olisi (tulkit, kulttuurikoordinaattorit, omakieliset päiväkotiavustajat jne.) Osa on yksityissektorilla saaden samaan aikaan sosiaalitukia ja työnantaja työllistämistukea. Suomalaiset työttömät saataisiin vastaavilla eduilla työllistettyä.

Meille on tullut kymmenen euron partureita tukien ansiosta. Suomalaisella ammattilaisella ei ole mitään mahdollisuutta samaan hintatasoon, mikäli samalla hoitaa kaikki julkiset velvoitteet. Siksi yksi työllistetty parturi johtaa yhteen suomalaiseen työttömään parturiin.

Meillä on myös etnisiä ravintoloita ja kebab/pizzeria-paikkoja. Ne ovat syrjäyttäneet suomalaisia ravintolayrittäjiä, koska yksi ihminen ei voi syödä määräänsä enempää.

Vaikka kuinka pinnistelee, muita konkreettisia hyötyjä ei löydä. Kyse siis on haitallisesta maahanmuutosta, eikä mistään muusta.

jotta ihmissalakuljettajat voisivat rikastua

jotta kiinteistösijoittajat ja asuntorakentajat voisivat ansaita maahanmuuttajien tarvitsemilla asunnoilla

jotta harmaassa taloudessa toimivat yritykset voisivat saada halpatyövoimaa

jotta Suomen palkkatasoa saadaan alemmaksi

jotta vastaanottokeskuksissa, Migrissä ja kunnissa maahanmuuton parissa toimivat tuhannet ihmiset voisivat saada työtä

jotta terveydenhoitohenkilökunta saisi lisää työtä ja terveysalan monikansalliset (usein veroparatiisien kautta toimivat) yritykset saisivat lisää tuloja

jotta suomalaisten geeniperimä monipuolistuisi (miksi? Ja millä? Huonommaksi?)

jotta useampi suomalainen nainen saisi itselleen miehen

jotta meille riittäisi kansakunnan ikääntyessä pyllynpyyhkijöitä vanhainkodeissa

jotta vasemmistopuolueet ja vihreät saisivat enemmän kannattajia ja äänestäjiä

jotta evankelis-luterilainen kirkko saisi enemmän auttamistyötä

jotta maahanmuuttajia auttavat henkilöt saisivat itselleen hyvän mielen

jotta lähtömaissa säilyisi käsitys paremman elämän mahdollisuuksista Euroopassa.

Vai onko tarkoituksena yksinkertaisesti saada maapallon väestö sekoitettua epämääräiseksi globaaliksi massaksi, joka velloo paikasta toiseen leipäpalan perässä. Halpana ja nöyränä työvoimana.

Usein väitetään, etteivät bussit ja taksit kulkisi, eikä tiloja siivottaisi, jos meillä ei olisi maahanmuuttajia. Tai että suomalaiset eivät enää halua tehdä ”p-skaduuneja”. Suomessa on ikimuistoisen ajan suomalaiset kuljettaneet autot ja siivonneet julkiset ja yritysten tilat. Jos suomalaisten työhaluttomuus johtuu liian hyvästä sosiaaliturvasta, saadaan heidät töihin alentamalla sosiaaliturvaa. Alempi sosiaaliturva vähentäisi ulkomailta tulevien määrää.

Asioilla on monta näkökulmaa. Suomessa on 1800 ulkomaalaista lääkäriä. Useimmat ovat tulleet Virosta ja Venäjältä. Suomessa on työikäisiä lääkäreitä noin 20.000 eli yhtä lääkäriä kohden 275 Suomessa asuvaa. Yhtä ulkomaalaista lääkäriä kohden on 180 vieraskielistä (330.000) asukasta. Teoreettisesti keskimäärin laskien Suomessa kaikki ulkomaalaiset lääkärit + 1200 suomalaista lääkäriä palvelevat ulkomaalaisia. (Tämä on vain esimerkki, eikä ole tarkoitettu muuksi kuin havainnollistamaan sitä, etteivät korkeastikoulutetut työllisetkään ulkomaalaiset voi hoitaa omaa osuuttaan Suomessa tarvittavista palveluista.) Asian pohdintaan vaikuttaa enemmän se, että kehitysmaiden ja niiden kouluttamien lääkäreiden ottaminen Suomeen lääkäriksi on pahinta kehitysmaiden riistoa.

Avoin kirje Facebookille

Facebookista on tullut tärkeä osa suomalaisten elämää. Kuukausitasolla Facebookilla on Suomessa 2,4 miljoonaa käyttäjää (huhtikuu 2015). Yli puolet suomalaisista aikuisista on Facebookin käyttäjiä. Puolet maailman internet-käyttäjistä on Facebookissa. Näillä määrillä voitaisiin sanoa, että Facebook on ihmisoikeus ja tasa-arvoisen yhteiskunnan olennainen osa.

Valtio-omisteisen Yleisradion lukuisissa ohjelmissa viitataan tai kommentoidaan Facebookin kautta, mikä tekee FB:n roolin Suomessa julkiseksi. Äsken pidetyissä kuntavaaleissa Facebook oli tärkeässä roolissa kansalaisten tehdessä äänestyspäätöstään.

Facebookia voi pitää julkisena tilana. Sellaiseksi katsotaan mm. kauppakeskukset. Kenenkään mieleenkään tuskin tulee, että kauppakeskuksesta poistettaisiin ihmisiä siksi, että he ajattelevat asioista eri tavalla kuin enemmistö. Sitä paitsi EU:n tekemien tutkimusten mukaan yli puolet tutkimusmaiden kansalaisista ei halua enää lisää maahanmuuttoa Eurooppaan. Tämä osoittaa, että humanitääristä maahanmuuttoa kannattavien määrä on jo vähemmistö. Näin todennäköisesti on myös FB-käyttäjien joukossa. Enemmistöläiset eivät bannaa humanitäärisen maahanmuuton kannattajia pois Facebookista.

Facebookin kautta tapahtuu uutisten seuraaminen, yhteydenpito ystäviin, yhteisöihin ja moniin harrasteryhmiin, urheiluseuroihin, kulttuuriseurantaan, opiskeluun, ammatillisiin yhteisöihin. Monella suomalaisella on oman elämänsä ja lähipiirinsä elämän historia yli 10 vuoden ajalta Facebookissa. On valokuvia, matkakirjoituksia, perhejuhlia.

Käyttö on ilmaista, mutta käyttäjien jättämien tietojen avulla Facebook on luonut menestyksellisen markkinointia edistävän liiketoiminnan.

Siksi Facebookista käyttöoikeuden poistaminen ei voi tapahtua vain sen takia, etteivät jotkut ihmiset ole samaa mieltä toisen FB-käyttäjän kanssa.

Facebook kertoo sivuillaan, ettei mitään kirjoitusta poisteta vain sen takia, että suuri joukko käyttäjiä on ilmiantanut julkaisun. Voiko tästä päätellä, että poisto perustuisi aina ihmisen tekemään tapauskohtaiseen harkintaan. Tuskin.

Olen itse joutunut käyttökieltoon, ja tietokoneista koko aikuisikäni elantoni saaneena totean, että poisto perustuu kokonaan tai ainakin melkein kokonaan automaatioon eli robotiikan käyttöön. Ajoitukset vahvistavat epäilyn, että on joukko samanmielisiä ihmisiä, jotka ryhmässä johtajan suosituksesta päättävät, kuka ja mitkä kirjoitukset bannataan.

Minulta poistettiin ensimmäinen kirjoitus 3.4.17. Viikko sen jälkeen jouduin vuorokaudeksi kielletyksi. Vapauduttuani etenin suoraan FB-uutisiin ja sain heti yhden vuorokauden lisää kieltoa. Kielto ehkä johtui toisesta jonossa olleesta poistetusta kirjoituksesta.

Kun kahden vuorokauden käyttökielto oli päättynyt ehdin julkaisemaan valmiiksi kirjoittamani jutun bannauksestani. Sen jälkeen tuli heti kolmas, nyt kolmen vuorokauden käyttökielto. On vaikeaa uskoa, että kielto perustuisi muuhun kuin automatiikkaan, jossa tietty määrä (tietyn sisältöisiä) ilmiantoja johtaa kieltoon. On huomattava, että kaikki on kirjoitettu suomen kielellä, eikä Facebookilla ole Suomessa toimistoa eikä sivutoimipaikkaa. Jos vapaaehtoisia valvojia on, on siinä riski, että joukossa on vihervasemmistolaisia henkilöitä, jotka eivät hyväksy kuin omat mielipiteensä oikeina.

Facebook tarvitsee valvontaa, joka jälkikäteen poistaa esim. pornoa, huumeiden käyttöä ihannoivia ja väkivaltaisia julkaisuja. Miehet saavat Facebookista riesaksi asti pornoa tarjoavien naisten ystäväpyyntöjä. Olen aika varma, ettei FB:ssä ole alun perin ajateltu, että sensuuria voidaan käyttää tahallaan väärin eri mieltä olevien kirjoitusten ja kirjoittajien poistamiseksi. Uusien mahdollisuuksien nopeimmat hyödyntäjät tulevat yleensä aina niiden väärinkäyttäjien joukosta ja massat heräävät hitaasti pitämään puoliaan.

Facebookin käytännöt ovat ristiriitaiset. Jos 500 tykkää julkaisusta ja muutama kymmen (arvattavasti) ilmiantaa sen, ei kyse voi olla vihakirjoituksesta.

Facebookilla ei ole Suomessa mitään osoitetta. Lähin toimipiste on Tukholmassa. Mihin tämän avoimen kirjeen lähettäisi, kun sitä ei voi Facebookissakaan julkaista. Jos lähettää markkinointiin liittyvän kysymyksen suomeksi suomenkielisiltä sivuilta saa englanninkielisen robotin oloisen vastauksen. Osaako yhtiössä kukaan suomen kieltä. Mahdollistaako se pienen ryhmän tekemän sabotoinnin pelkästään ilmiantojen perusteella. Mistään ei löydy osoitetta englanninkielisellekään palautteelle.

Uutta, nyt seitsemän vuorokauden bannia odottaen

Pauli Vahtera, KHT-tilintarkastaja, Vantaa

Minua ei väärin väittein nujerreta

Kun ajoin Suomeen sähköistä taloushallintoa, internetissä pidettävän kirjanpidon laillistamista, tiliote tositteena-järjestelmää jne 1990-luvulla, koin suurta vastustusta ja kiusantekoa silloin arvostettujen taloushallinnon asiantuntijoina pidettyjen henkilöiden taholta. Ilkeitä ihmisiä riittää kaikkialle. Kun heidän faktansa eivät riittäneet, he kävivät kiinni henkilöön kaikenlaisin ala-arvoisin keinoin. Mm. minut oli kutsuttu luennoimaan USA:han ja nämä henkilöt peruuttivat luentoni KHT-yhdistyksen hallituksen päätöksellä ”koska Suomessa ei ole osaamista luennon aiheesta”. Tämänkin kiusanteon hyvät ihmiset hävisivät ja sain kunniamaininnan luennostani, sekä sen jälkeen luentokutsuja ympäri maailman Australiaa, Japania ja Kiinaa myöten. Kiusanteko jatkui entistä heppoisemmin yrityksin kunnes vuosituhannen vaihduttua heidän oli pakko tunnustaa, ettei Vahteraa voi nujertaa.

En lannistunut kiusanteosta, vaan päinvastoin, tein lisää yhä perusteellisempia selvityksiä. Niiden avulla mm. keskusrikospoliisi muutti vastustavan kantansa ja kääntyi ajamieni uudistusten puolelle. Sain enemmistön tuen ja nämä ”asiantuntijat” hävisivät – suomalaisten onneksi.

Näin ”hyvät” ihmiset tekivät minusta entistä paremman osaajan ja nujersin jopa EU:n komission ajaman arvonlisäverodirektiiviuudistuksen tiedoillani. Pari vuotta myöhemmin ruotsalaiset sanoivat, että Suomi oli ainoa maa, joka ymmärsi, millaiseen takapakkiin uudistusesitys olisi johtanut. “Poikani, kunpa tietäisit, miten vähällä järjellä tätä maailmaa hallitaan.”

Näin tulee käymään myös lisää maahanmuuttoa muslimimaista haluaville hyville ihmisille. He tulevat häviämään, koska Suomi ei voi olla koko maailman sosiaalitoimisto. Resurssimme loppuvat ja suomalaisten enemmistö kääntyy maahanmuuttokriittiseksi eduskunta- ja kuntavaaleissa.

—

Olen jo tehnyt ensimmäiset toimenpiteet muutoksille, joiden jälkeen laadin entistä kattavampia selvityksiä maahanmuuton aiheuttamasta tuhosta Suomelle. Tämä Facebook-banni kääntyy minulle onneksi. Minulle vapautuu aikaa kattavampien selvitysten tekemiseen. Käytän kirjoitusteni julkistamiseen keinoja, joihin hyvien ihmisten maailmaa syleilevä käsi ei ulotu. Muutoksiin menee muutama viikko.

Auttaminen tekee avuttomaksi

Terveitä nuoria ihmisiä tulee auttaa vain akuuteissa tilanteissa. Kuten liikenneonnettomuuden, tulipalon tai maanjäristyksen jälkeen. Nälkäiselle voi antaa ruokaa muutamana päivänä, mutta ei vuosia. Sillä pitempiaikainen auttaminen tekee avuttomaksi ja omatoimisuus katoaa. Tässä omakohtainen esimerkki.

Masai-maassa Tansanian puolella isä oli vaihtanut 12-vuotiaan tyttärensä kolmeen vuoheen ja kahteen lampaaseen. Yli 50-vuotias alkoholisoitunut mies halusi hänet kuudenneksi vaimokseen. Ostin hänen äidiltään torikaupassa Zanzibarissa jouluksi punaisen kankaan suomalaiseen joulupöytään. Äiti tarttui hädissään minuun ja pyysi apua tyttärensä pelastamiseksi.

Hain tytön ja hänen pikkuveljensä masaimaasta ja vein perheen Arushan kaupunkiin. Vuokrasin heille vuodeksi pienen asunnon (vuoden vuokra maksoi 380 dollaria). Tansaniassa ei ole rekisteriä, josta isä saisi osoitteen selville. Lisäksi isä joutui väkivaltaisuudesta vankilaan kahdeksi vuodeksi. Näin perhe sai uuden alun elämälleen.

Sadan euron avustuksella Tansaniassa perhe eli hyvin kuukauden kaksi, eli siinä mielessä kyse ei ollut suomalaiselle isosta rahasta. Ongelma tuli siitä, että äiti lopetti työnteon torikauppiaana, koska ”Pauli antaa perheelle rahaa”. Minun oli pakko lopettaa avustaminen, jonka jälkeen äiti aloitti yrittämisen uudelleen, nyt hedelmä- ja vihanneskauppiaana torilla. Sen jälkeen perhe pärjäsi omillaan, niin kuin meidän kaikkien tulee.

Mutta helppo raha viehätti. Minulta pyydettiin kolme kertaa vuoden välein rahaa, koska isoäiti oli kuollut. Lahjoittamani puhelin on varastettu kolme kertaa, vaikka äiti edelleen soittaa minulle alkuperäisestä prepaid-sim-kortista. Tytär on kutsunut minua isäksi, koska hän aikuistuttuaan ymmärsi, miltä helvetiltä olin hänet pelastanut. Hän sanoo myös, ettei hänellä ole Afrikassa lainkaan isää, koska isä myi hänet. Silti hän teini-iän ohitettuaan alkoi huijata minua. Hän on ollut vuosien mittaan monta kertaa sairas, malariassa kolme kertaa. Hän on pyytänyt rahaa lääkkeisiin ja sairaalaan. Kun kysyn tarkemmin, mikä vaivaa, hänen selityksensä osoittautuvat tyhjiksi.

Tytär aloitti secondary-koulun ja ammattikoulun. Hän teki opiskelun rahoittamiseksi työtä mm. pesemällä asuntonsa omistajan pyykit. Hän kertoi inhoavansa pyykin pesua. Kun kerroin tavatessamme, että minäkin ansaitsin opiskelurahat pesulatyössä, hän lupasi jaksaa. Annoin hänelle rahaa lukukausimaksuun ja opiskelutarvikkeisiin.

Kunnes paljastui, että hän oli lopettanut opiskelun ja hankkinut lapsen muslimimiehen kanssa. Silti hän lähetti minulle valokuvia opiskeluajasta, siis vanhoja kuvia. Maksoin yhden vuoden opiskelut tietämättä, että tytär huijasi minua. Edelleen hän pyytää rahaa, mies on lähtenyt uusien naisten perään toisen lapsen syntymän jälkeen. Niin paljon kun puhuimme siitä, että ensin opiskelut, sitten työ ja perhe.

Yksi tapaus on yksittäistapaus, mutta se ei tarkoita, että kaikki Suomeen tulevat olisivat rehellisiä ja aidosti vainottuja. Me kuitenkin haluamme sellaiseen uskoa.

Tässä pienessä tarinassa on paljon afrikkalaisuutta. Valkoisille saa valehdella, jos siitä on hyötyä. Afrikkalaisilla on aika, meillä Euroopassa kello. Afrikkalaiset eivät ajattele huomista, he elävät tässä ja nyt. Siinä elämäntavassa on paljon hyvää ja sympaattista. Mutta ei ole eurooppalaisten asia taloudellisesti tukea sitä.#

Huom! Kun Suomi antaa Afrikkaan miljoona euroa kehitysapua, se paikan päällä tarkoittaa 10-20 miljoonaa euroa (miinus välistä vetäjien rahat).

Tansanian väkiluku on kasvanut 10 miljoonasta 56 miljoonaan aikana, jona Suomi on Tansaniaa avustanut. Jos kasvu jatkuu nykyiseen malliin, vuonna 2100 maassa on 299 miljoonaa asukasta. Mikään BKT-kasvu tai kehitysapu ei pysty saamaan kansalaisille nykyistä parempaa tulevaisuutta, päinvastoin Tansania tulee menemään alaspäin.

Ensimmäinen reppumatkani Saharan etelän puoleiseen Afrikkaan.

Pahoittelu: Kun viimeistelin blogia suoraan nettiin, kaatui päivitykseni ja menetin noin puolen tunnin aikana tekemäni korjaukset ja muutokset. Siksi olen tehnyt muutoksia ensimmäisen julkaisun jälkeen parin tunnin ajan. Muutokset eivät ole jutun kannalta olennaisia.